Da Gaske Akwai Zinare A Kan Masu Sanko? - Leadership Hausa
Home NAZARI Da Gaske Akwai Zinare A Kan Masu Sanko?
Da Gaske Akwai Zinare A Kan Masu Sanko?
Daga Daga Wakilinmu
Allah daya gari bamban, a yayin da al’ummarmu ta Nijeriya musamman hausawa ke alakanta sanko da arziki ko tarin ilimi. Su kuwa a kasar Mozambikue abin ba haka bane. Matukar ma kana da sanko a kanka, sai dai ka shiga taitaiyinka tare da taka-tsantsan din wuraren da zaka rika zuwa.
A wata sabuwa, ‘Yan sanda a kasar Mozambikue sun gargadi masu sanko cewa matsafa ‘yan yankan kai na iya far musu, bayan kisan mutum biyar a baya-bayan nan don cire sassan jikinsu.
An kama mutum biyu da ake zargi a tsakiyar lardin Milange, inda kashe-kashen suka faru.
Kwamandan ‘yan sandan lardin Zambezia da ke tsakiyar Mozambikue, Afonso Dias ya ce: “Sun yi imani cewa akwai zinare a cikin kan mutumin da ke da sanko.”
Haka kuma a wani rahoton makamancin wannan, an kakkashe zabiya ma a yankin don yin tsafi da sassan jikinsu. A cikin makon jiya kadai, an kashe mutum uku.
Sai dai hukumar ‘yan sanda ta yi watsi da batun wai akwai zinare a cikin kan masu sanko. Hukumar ta ce wata yaudara ce ta bokaye don samun mutanen da za su yanko musu kan irin wadannan mutane.
Kamfanin dillancin labarai na AFP ya ruwaito cewa mutanen da ake zargi matasa ne guda biyu ‘yan kimanin shekara 20. Wani mai magana da yawun jami’an tsaron yankin, Miguel Caetano, ya fada wa AFP cewa an yanke kan wani mutum kuma aka datse masa al’aura.
Ya ce wadanda ake zargin sun ce ana amfani da sassan jikin ne wajen yin asiri don samun karuwar arziki ga masu kudin da ke zuwa neman magani daga Tanzania da Malawi.
A shekarun baya-bayan nan an samu kashe-kashen zabiya a yankin Afirka Ta Gabas, inda bokaye suke amfani da sassan jikinsu don yin asiri.
Previous articleGwamna Masari Yayi Kira Ga Masu Cutar Kanjamau
Next articleZa A Binciki Kayayyakin Da Hukumar UNICEF Ta Kawo A Kebbi
Ga Wani Abu A Kan Matar Sarki
Sharhin Littafin Gwagwarmayata Da Cutar Sikila
Da Sa Hannun Kowa: Mutuwar Aure A Yau
Tarihin Andaluz: Tsohuwar Daular Musulunci Da Ta Wanzu A Spain (2)
Bashir Ahmad: Matashi Abin Koyi
Hatsarin Jiragen Ruwa A Kebbi: Wane Mataki Hukumomi Ke Shirin Ɗauka?
An Yi Kira Da A Hanzarta Cika Alkawurin Tallafi Ga ’Yan...
Kamfanin Oando Ya Samu Ribar Naira Biliyan 4.6
George Weah Ya Kai Zagaye Na Biyu A Zaɓen Laberia
Daraktoci Za Su Koma Karantarwa A Makarantun Nasarawa —Almakura
Al-Bashir Ya Ce Wadanda Suka Tsere Daga Darfur Su Dawo
Sako Na Musamman Daga Hukumar Zabe Ta Kasa, INEC: